[{"text_idx": "#000001", "text": "Dw i\u2019n treulio\u2019r rhan fwyaf o\u2019r diwrnod yn llofruddio pobl. Ddim yn llythrennol wrth gwrs, dim ond ar y tudalennau. Dw i\u2019n awdur dwy gyfres drosedd sydd wedi\u2019u lleoli yn India, ac sydd wedi ennill sawl gwobr. Cafodd y gyntaf The Unexpected Inheritance of Inspector Chopra, sydd wedi\u2019i lleoli yn Mumbai heddiw, ei dewis gan The Sunday Times fel un o\u2019r 40 nofel drosedd orau sydd wedi\u2019u cyhoeddi rhwng 2015 a 2020. Yn 2021 enillodd Midnight at Malabar House, fy nofel drosedd hanesyddol gyntaf, wobr Historical Dagger y Crime Writers Association a chyrraedd rhestr fer Theakston\u2019s Old Peculier Crime Novel of the Year. Cefais fy ngeni yn Lloegr ond treuliais ddegawd yn gweithio yn India. Dw i hefyd yn cyd-gyflwyno podcast ffuglen droseddau, The Red Hot Chilli Writers."}, {"text_idx": "#000002", "text": "Ychydig flynyddoedd yn o\u0302l cefais wahoddiad i siarad yng Ngw\u0302yl Geiriau Wrecsam. Doeddwn i erioed wedi bod o\u2019r blaen, ond bu i mi ddarganfod tref gyda hanes diddorol a rhyfeddol. Roeddwn i wedi fy nharo\u2019n arbennig gan fedd Elihu Yale, y mae\u2019r brifysgol Americanaidd wedi\u2019i enwi ar ei o\u0302l, a weithiodd yn India i\u2019r British East India Company. Gan gofio bod fy nghyfres Malabar House yn archwilio\u2019r Raj a\u2019r cyfnod yn union ar o\u0302l hynny, gwelais fy hun yn rhyfeddu at fywyd Yale \u2013 a\u2019r beddargraff godidog ar ei fedd!"}, {"text_idx": "#000003", "text": "Yn yr w\u0302yl roedd yn bleser gen i gyflwyno fy sgwrs yn y llyfrgell fwyaf rhyfeddol erioed \u2013 a heb lyfrgelloedd fyswn i ddim yn awdur heddiw; ychydig iawn o bres oedd gennym ni pan oeddwn i\u2019n blentyn ac roedd fy nad yn gwrthod cefnogi\u2019r syniad o dalu am lyfrau y mae rhywun wedi\u2019u dyfeisio...."}, {"text_idx": "#000004", "text": "Mae\u2019n bleser gen i fod yn noddwr yr w\u0302yl a gwn y bydd yn parhau a\u0302\u2019r traddodiad gwych o wahodd cymysgedd arbennig o siaradwyr i\u2019ch diddanu chi. Dw i\u2019n gobeithio dychwelyd fy hun yn fuan! Yn y cyfamser, mae croeso i chi roi cynnig ar un o\u2019m llyfrau. Fy llyfr diweddaraf yw The Lost Man of Bombay sy\u2019n so\u0302n am ddyn gwyn sy\u2019n cael ei ganfod yn farw yn yr Himalayas gydag ond llyfr nodiadau sy\u2019n cynnwys cliwiau dirgel.... meddai\u2019r Times: \u201cIf only all period procedurals were as good as this!\u201d"}, {"text_idx": "#000005", "text": "Stay up to date with news about our events and workshops. Did you know we run ad hoc shows during the year too? Why risk missing one of our literary events?"}, {"text_idx": "#000007", "text": "Pan roeddwn i\u2019n 10 mlwydd oed, dywedodd fy athrawes ysgol gynradd wrth y dosbarth, \u201cRydw i am i chi ysgrifennu stori heddiw. Nid oes rheolau; dim geiriau arbennig sydd angen i chi ddefnyddio, na gramadeg penodol, dim ond ymarfer. Dim ond ysgrifennu stori.\u201d Efallai..."}, {"text_idx": "#000008", "text": "Fedrwch chi \u2018sgwennu sgript Dirgelwch Llofruddiaeth?"}, {"text_idx": "#000009", "text": "Os ydych chi\u2019n hoff o ddirgelwch llofruddiaeth ac ysgrifennu yna mae gwahoddiad i chi gystadlu yng Nghystadleuaeth Ysgrifennu Sgript Dirgelwch Llofruddiaeth Carnifal Gw\u0302yl Geiriau Wrecsam 2023. Mae\u2019r gystadleuaeth yn agored i unrhyw awdur gyda sgript wreiddiol sy\u2019n..."}, {"text_idx": "#000011", "text": "Ydych chi\u2019n hoffi llyfrau sy\u2019n llawn o gymeriadau diddorol, plotiau twyllodrus a diweddglo syfrdanol? Os mai\u2019r ateb yw \u2018YDW\u2019, mae\u2019r digwyddiad hwn i chi! Dewch i gwrdd a\u0302 Harriet Tyce, awdur y nofelau cyffrous seicolegol Blood Orange, The Lies You Told a\u2019i chyfrol..."}]